Strašno mi je žao.
Voljela bih da se mogu vratiti u prošlost.
Uopće ne bih držala oružje u kući.
SVAKE GODINE U SJEDINJENIM AMERIČKIM DRŽAVAMA
VIŠE OD 8 000 LJUDI PROGLASE KRIVIM ZA UBOJSTVO
ZLOČIN PRIZNA MANJE OD 50 POSTO NJIH
OVO JE PRIČA ZATVORENICE BROJ 80172
Nadam se da ću jednom izaći.
Ali znam da sam ubila čovjeka i da to ima svoju cijenu.
Strašno mi je žao što sam to učinila.
Vratila bih mu život da mogu.
Ali ne mogu ga oživiti.
NETFLIXOVA SERIJA
PITANJE LOJALNOSTI
KAZNIONICA CHILLICOTHE U MISSOURIJU
VICTORIA SMITH PRIZNALA JE 2013. DA JE UBILA MUŽA CHRISA ISAACA
KAŽNJENICA
Da kosu prebacim otraga ili naprijed?
Neka bude s prednje strane.
Zovem se Victoria Smith.
Osuđena sam zbog ubojstva s namjerom.
Osuđena sam na doživotnu zatvorsku kaznu
i na dodatnih 25 godina.
Odrasla sam u Poplar Bluffu u Missouriju.
Imam osmero braće i sestara.
Dvoje je umrlo,
a najbliskije su mi bile sestre Roxie i Betty.
S Betty sam jako bliska.
Ona mi je mlađa sestra.
Sporije sam shvaćala.
Imala sam poteškoće u učenju.
Mentalno nisam bila kako treba.
Uvijek sam imala problema. U školi sam bila prosječna ili ispodprosječna.
VICTORIJIN KVOCIJENT INTELIGENCIJE NAVODNO JE MANJI OD 75,
ŠTO ZNAČI DA JE NA RUBU INTELEKTUALNE ONESPOSOBLJENOSTI
Mama nas je podizala na socijalnoj pomoći.
Ne znam tko mi je otac. Majka mi nikad…
Rekla mi je da je možda bio kapetan na riječnom brodu
ili neki radnik na riječnom brodu,
ali to nikad nije potvrđeno.
Mama je uvijek bila stroga.
Bila je stroga prema nama
i to me očvrsnulo.
Mislim da ne bih bila ovako jaka
da nije bilo moje majke.
Ne volim ogovarati majku,
ali dok smo mi bili mali, pila je.
A kad se napila, iskaljivala se na meni.
Šutala me nogama i udarala šakama,
čupala me za kosu.
Fizički me zlostavljala, eto.
Najmanje dva ili tri puta na tjedan.
Tako sam više-manje odrastala
do svoje petnaeste godine.
A onda sam se preselila u Louisianu k starijoj sestri Goldie.
VICTORIA JE ZATRUDNJELA SA 17 GODINA
SINA KENNYJA RODILA JE 14. PROSINCA 1983.
Bio je krupna beba.
Bio je dugačak 59,6 cm.
Bio je težak 3,91 kg.
Bio mi je predivan.
On mi je bio sve.
Sve na svijetu.
Njegov me otac često zlostavljao dok je veza trajala.
I on je bio alkoholičar.
Meni je bilo normalno da me zlostavljaju.
Gušio me i udarao šakama.
U svakom odnosu koji sam imala u životu
zlostavljali su me.
Često su me zlostavljali.
A to je teško.
Stvarno je bilo teško.
NEMA STAJANJA PRED PROZOROM
NAKON DVIJE GODINE VEZE VICTORIA JE OSTAVILA OCA SVOG SINA
Htjela sam Kennyja zaštititi od svijeta.
Nisam htjela dopustiti da ga zlostavljaju ili išta slično.
Htjela sam da ima lijepi život.
A ne bi ga imao da sam ostala s njegovim ocem.
VICTORIA SE 1985. ODSELILA NATRAG U MISSOURI GDJE JE ŽIVJELA S MAJKOM
Dobila sam stalan posao,
a mama je preuzela brigu za mog sina.
Voljela sam izlaziti vikendom. Bila sam slobodna žena.
I ja sam u jednoj fazi bila alkoholičarka.
Trebala sam više biti kod kuće sa sinom.
Mama je mislila da sam mogla biti bolja majka.
VICTORIJINA MAJKA PREUZELA JE SKRBNIŠTVO NAD KENNYJEM 1986.
Natjerala me da potpišem izjavu
da isključivo skrbništvo nad njim ima ona,
inače više nećemo moći živjeti s njom.
Srce mi je prepuklo.
Baš prepuklo.
Imala sam osjećaj
da gubim svoje dijete.
Malo sam se pogubila.
Psihički.
Počela sam više piti i…
Počela sam uzimati tablete i još svašta što nisam smjela.
NAKON NIZA PROPALIH VEZA,
VICTORIA SE 2000. POČELA VIĐATI S CHRISOM ISAACOM
S Chrisom sam se počela viđati kad sam imala 34 g. On je imao 30.
U početku je to bila dobra veza zato što on nije pio.
Ispočetka je bio prilično nježan.
Bio je jako zgodan muškarac.
Bilo nam je lijepo.
VICTORIA SE KRAJEM 2000. USELILA U CHRISOVU KAMP-PRIKOLICU
VJENČALI SU SE 2001.
Chris je radio za privatnu tvrtku.
Ozlijedio je leđa zbog posla koji je morao obavljati.
Poslije toga počeo je uzimati opijate.
Promijenio se.
Postao je agresivniji.
Ponekad sam završila u bolnici
zato što me gurnuo na stolić ili tako nešto.
Lomila sam rebra.
Nekoliko puta morala sam pozvati sestru jer sam mislila da će me ubiti.
Uvijek sam se bojala da bi se to moglo dogoditi.
VICTORIA JE 2012. DOŽIVJELA MOŽDANI UDAR ZBOG VISOKOG TLAKA
KAD SE VRATILA KUĆI, BILA JE OVISNA O PROPISANIM LIJEKOVIMA
Ja sam bila glava kuće.
Plaćala sam račune, kuhala.
A za to nisam više bila sposobna kao prije.
Trudila sam se, ali bila sam preslaba.
Chris se ljutio jer nisam mogla raditi kao prije.
Bio je puno agresivniji.
Do te mjere da se koji put ponašao kao luđak.
Što zbog lijekova,
što zbog stresa kojemu sam bila izložena i zbog nesanice,
imala sam halucinacije.
Stanje se jako pogoršalo.
Bila sam spremna za odlazak.
Počela sam iznositi svoje stvari iz kuće,
rješavala sam se svega što mi je bilo nepotrebno…
kad se dogodio taj incident.
14. SVIBNJA 2013.
Evo čega se ja sjećam.
Ležala sam, ali bila sam budna.
Otišla sam u kuhinju.
Htjela sam uzeti kutiju cigareta i…
Nisam uzela cigarete, uzela sam pištolj.
Neki glas rekao mi je da ga ubijem.
Chris je spavao. Zaspao je na kauču.
Kad sam pucala u njega.
Ne sjećam se ničega poslije toga.
VICTORIA JE ODMAH NAZVALA HITNE SLUŽBE I PRIZNALA UBOJSTVO
TRI GODINE POSLIJE OSUĐENA JE NA DOŽIVOTNU ZATVORSKU KAZNU
CHRIS ISAAC IMAO JE 43 GODINE KAD JE UBIJEN
Ti i Chris ste se na onom velikom triciklu spuštali s trijema.
Da, i skakali smo na njemu.
Da, a onda ste vani u čizmama ugazili u kravlju balegu.
IMAO JE JOŠ SEDMERO BRAĆE I SESTARA
Sjećam se kad su je Kenny i Millie vidjeli.
POZDRAV JESENI
Iako Chris nije više s nama,
i dalje nam je u lijepoj uspomeni.
-Da. -I dalje živi u našem sjećanju.
Ovo je Chris dok je bio beba,
to su Kay i Billy, a ovo sam ja.
Zvali smo ga Kojak.
-Da. Bio je ćelav. -Aha.
Tako je dobio ime?
-Zbog ćelave glave? -Da.
Zar mu nije tata dao to ime?
Bio je umiljat dječačić dok je bio mali.
Sve je volio. Bio je kao živo srebro.
Ja sam Cathy Colbert, a Chris Isaac bio mi je mlađi brat.
Ukupno nas je bilo osmero.
Petero cura i tri dečka.
Ovo je slika s njegove mature u srednjoj školi Puxico.
Bili smo jako ponosni što je maturirao
zato što je Chris imao poteškoća u učenju.
Svi smo se veselili kad je uspio maturirati.
Najbolje bi ga se moglo opisati kao umiljatog medu.
Točno je takav bio.
-Nježan. -Da.
Da. Jako nježan.
Ja sam tad bila na poslu.
Netko me nazvao.
Djevojka iz ureda došla je i rekla mi:
„Cathy, moraš doći…“
Oprostite.
„Moraš se doći javiti na telefon.
Jako je važno.“
Pitala sam što je.
Rekla je: „Ne mogu ti reći.“ Pitala sam: „Je li nešto loše?
Samo mi reci ako je loše.“
I potvrdila je.
Zvala je moja sestra Gina.
Rekla je: „Chris je mrtav.
Vicky ga je ubila.“
Oprostite.
To mi nije imalo nikakve logike.
Znala sam da imaju nekih problema.
Kao i većina parova.
Ali stvarno me šokiralo
kad smo doznali da ga je ubila ona.
Nisam mogla vjerovati.
Vicky inače nije bila takva.
Puno je tu još neodgovorenih pitanja.
Puno neodgovorenih pitanja.
Za mene je to bio dvostruki udarac.
Bila sam jako bliska s Vicky.
I dan danas me duša boli
zato što sam je voljela kao da mi je rođena sestra.
Svi smo.
Ne znam što se dogodilo.
ORUŽJE, STRELJIVO I PRIGUŠIVAČI
USPRKOS TVRDNJAMA O ZLOSTAVLJANJU,
U TRENUTKU IZRICANJA PRESUDE VICTORIA NIJE NAVELA MOTIV ZA UBOJSTVO
Ništa na ovom svijetu nije sigurno, pogotovo u istrazi zločina.
Morate zaviriti u svaki kutak
zato što ne znate što se u njemu skriva.
Ja sam Betty Frizzell.
Bila sam zamjenica šerifa
u malenom okrugu nedaleko od Poplar Bluffa.
Na kraju sam postala načelnica.
Slučaj Chrisa Isaaca proučavam već godinama,
vjerojatno otkad se dogodio.
Nisam izravno sudjelovala u istrazi.
Nisam se htjela miješati.
Htjela sam lijepo i u miru živjeti u St. Louisu.
Ali uključila sam se
zato što nisam bila uvjerena da je zapravo pucala Victoria.
Znam kad Victoria laže.
Ja sam Victorijina sestra.
Ovo je kuća koju smo kupili.
Ja sam išla u osnovnu školu, a Vicky je bila…
tinejdžerica.
Moja soba bila je otraga, Vickyna u sredini, a mamina sprijeda.
Ova kuća u meni budi veliku tugu.
Puno je tu neostvarenih snova.
Ta je kuća simbol Vickynog života.
Trudi se biti lijepa, ali pretrpjela je veliku štetu.
Moje najranije uspomene vezane su za Vickyne nepodopštine.
Moja se mama često ljutila,
pogotovo ako je pila.
Vicky je intelektualno bila usporena i nije znala upravljati svojim postupcima.
Vicky je bila prva koju sam vidjela da krvari.
Nije samo dobila…
šibom po guzici.
Dobila je šakom,
čupala ju je za kosu i šutala nogama.
Kao da se tukla u nekom baru.
Ali sa sitnom jedanaestogodišnjom curicom.
Vicky je mogla izdržati svako mamino batinanje.
Ako je mama tukla mene, Vicky ju je provocirala
tako da privuče pozornost na sebe.
Štitila me zato što je željela da imam život kakav sad i imam.
Vicky je jedna od najpožrtvovnijih ljudi koje poznajem.
Ne vjerujem da je Victoria ubila Chrisa.
To je bio netko drugi.
Mislim da je to bio moj nećak Kenny.
MJESEC DANA PRIJE UBOJSTVA
K NJIMA SE DOSELIO VICTORIJIN SIN KENNY
BIO JE U KAMP-PRIKOLICI U TRENUTKU UBOJSTVA
Ne može se naprečac zaključiti
da je jedan ovisnik o opijatima odlučio ubiti drugoga.
Mislim da policija nije razmišljala izvan okvira očitoga.
„Ona je priznala. Istraga je završena.“
Često sam u istragama doživjela lažna priznanja.
Ljudi često nešto lažno priznaju.
VICTORIA JE PRIVEDENA, A PRIJAVA JE PODIGNUTA 12 SATI NAKON UBOJSTVA
URED ŠERIFA OKRUGA STODDARD
Istraga treba biti temeljita jer često nije sve tako jednostavno kako se čini.
ŠERIF OKRUGA STODDARD
Ali u ovom slučaju je bilo.
Ja sam Andrew Holden.
Glavni sam zamjenik u Uredu šerifa okruga Stoddard.
Bio sam jedan od istražitelja u slučaju tog ubojstva.
DOKAZ
Sve što smo istražili, svi dokazi, svi obavijesni razgovori,
sve je upućivalo na onaj prvi poziv hitnim službama.
VICTORIA JE HITNE SLUŽBE NAZVALA DESET MINUTA NAKON UBOJSTVA
Hitne službe, izvolite?
Zovem iz Ulice North Church 365. Upravo sam ubila muža.
Ubili ste muža?
Da, ustrijelila sam ga šest puta, a 12 puta u glavu.
Zovem se Victoria Isaac.
Koja je adresa?
Nazvala je i rekla da je ustrijelila muža.
A kad smo došli,
bilo je očito da se upravo to i dogodilo.
POLICIJA JE NA POPRIŠTE STIGLA ZA 30 MINUTA
Vidjelo se da je poprskana krvlju.
Izbliza su se vidjele sitne kapljice krvi.
Nisi se morao truditi da ih uočiš.
Bilo je očigledno.
Uzeli smo uzorak za analizu GSR-a,
odnosno barutnih čestica.
Takav se uzorak i inače prikuplja u slučaju upotrebe vatrenog oružja.
Victoria je bila pozitivna na barutne čestice.
UZORAK S VICTORIJE ISAAC UTVRĐENA JE PRISUTNOST BARUTNIH ČESTICA
Još jedan dokaz koji smo našli bio je list papira
s Victorijinom oporukom.
Njome je svoju imovinu razdijelila drugima.
Dakle, imala je namjeru počiniti samoubojstvo.
Uvjeren sam da je krajnji cilj bilo ubojstvo i samoubojstvo,
ali zbog nečega se predomislila i nije ubila sebe.
Nisam posve siguran zašto ga je ubila.
To je jedno od pitanja na koje bismo htjeli naći odgovor.
Možete li mi ponovno ispružiti ruke? Hvala.
Ja na to nisam uspio odgovoriti.
Okrenite ih na drugu stranu. Hvala.
Zato što je ovaj slučaj zapravo vrlo jednostavan.
Neki policajci vjeruju da su posao obavili kako treba.
Oni možda mirno spavaju, ali ja ne mogu.
Davno sam dala prisegu da ću braniti pravdu.
A moja sestra doživjela je nepravdu.
Iznenadila sam se
kad se Kenny doselio k Victoriji i Chrisu.
Njihov je odnos bio izrazito buran. Vicky mu je željela biti majka.
A njemu je bila kao starija sestra.
Kad se udala za Chrisa, Kenny ga nije doživljavao kao očuha.
Odnosi su u startu bili krivo postavljeni.
Kenny je oduvijek bio sklon iracionalnom ponašanju.
Nešto prije ubojstva,
Chris i Kenny fizički su se obračunali.
Kenny je zaradio šljivu pod okom.
Znala sam kakve je Kenny naravi.
Kennyjeva je uvijek morala biti zadnja.
Tako ga je odgojila moja majka.
Kako se netko manje vrijedan kao što je Chris usuđuje
njega udariti tako da mu ostane šljiva?
Kako se samo usuđuje?
Motiv za ovo ubojstvo bila je osveta.
Evo što ja mislim.
Kenny je vidio Chrisa kako bespomoćno leži na kauču.
Našao je stari pištolj kalibra .22.
Napunio ga je i počeo pucati u Chrisa.
Vicky se probudila i to čula.
A što se posljednja četiri metka tiče, s Kennyjem se hrvala za pištolj
ili ga je urazumila i bacila pištolj.
Ne vjerujem da je ispalila ijedan metak.
Victoria štiti ljude koje voli.
Nazvala je hitne službe, priznala ubojstvo i nije od toga odustala.
Time se iskupljuje za to što je loša majka. To je njezina krivnja.
Možda je bila loša majka, ali ubojica nije.
Nema fizičkih dokaza protiv Kennyja, priznajem.
Ali ako se netko oprao
ili ako se presvukao i oprao,
neće ih ni biti.
Međutim, postoji čitav niz indicija koje dokazuju moju teoriju.
Pokušala sam se obratiti policiji, ali ignorirali su me.
Rekli su mi da se držim St. Louisa.
Prijetili su mi uhićenjem jer sam rekla da ćemo se žaliti na Victorijinu presudu.
Ali moja je vjera čvrsta i neću odustati.
U PROLJEĆE 2018. BETTY JE POČELA PISATI KNJIGU
U KOJOJ RAZRAĐUJE SVOJU TEORIJU DA JE KENNY UBIO CHRISA
AKO NE PRESTANEŠ PLAKATI, OVAMO SE NE VRAĆAJ
KNJIGA JE OBJAVLJENA 7. LISTOPADA 2021.
PROMOCIJA KNJIGE U POPLAR BLUFFU
Rosanna.
-Dobro. -Yorker.
Može.
Poticaj za pisanje knjige bila je nepravda,
policijska aljkavost
i moja potreba za istinom, ništa drugo.
Cilj mi je da Victoria prestane ponavljati tu laž u koju je sebe uvjerila,
da prestane štititi nekog tko nije štitio nju
i da konačno prizna istinu o tome što se zapravo dogodilo.
Moja sestra odslužuje doživotnu kaznu i još dodatnih 25 godina
za ubojstvo koje možda i nije počinila.
Dakle…
Ona ima svoju verziju priče, a ovo je moja verzija.
Pročitajte pa mi recite što mislite.
Što vi mislite?
To već znate.
Možda ova knjiga potakne policiju da ponovno pokrenu istragu.
Da Vicky prizna što se zaista dogodilo tog dana
i dade više dokaza o stvarnim događajima,
možda bi istragu i otvorili.
Možda bi dobila priliku za pravo suđenje,
a ne samo za nagodbu.
U SVOJOJ KNJIZI BETTY TVRDI DA SU ISTRAŽITELJIMA PROMAKNULI
KLJUČNI DOKAZI KOJI TERETE KENNYJA SMITHA
Neki možda misle da sam sve ovo izmislila
ili da ne vjerujem da je moja sestra počinila zločin.
Ali nekoliko dana prije ubojstva hitne službe zaprimile su poziv
kojim Kenny obznanjuje namjeru da ubije Chrisa,
Vicky, a onda i sebe.
Taj poziv hitnim službama po meni je najjači dokaz
da je krivac on.
UPRAVA OKRUGA STODDARD
Hitne službe, izvolite?
Trebam hitnu pomoć. Obuzimaju me misli o samoubojstvu i ubojstvu.
Na rubu sam živaca. Vani sam i hodam amo-tamo.
Je li netko s vama?
Da, mama i očuh.
Pomišljam na to ubijem njih pa sebe.
Dobro, potpuno… razumijem vas.
Ne mogu više.
Ja sam Russ Oliver.
Zastupao sam tužilaštvo
u slučaju ubojstva Chrisa Isaaca
koje je počinila njegova supruga Victoria Isaac.
Tjedan dana prije ubojstva, 7. svibnja,
Kenneth Smith zaista je nazvao hitne službe
i rekao da pomišlja na samoubojstvo i ubojstvo.
Nismo mi to zanemarili.
To bi nas zaintrigiralo.
„Dajte da mi to malo istražimo.“
Međutim, iako smo znali za to,
nismo imali nikakvih dokaza da je Kenny bio ikako upleten.
Dokazi su pokazali da je Victoria bila poprskana Chrisovom krvi.
A trag krvi koja šiklja ne može se tek tako imitirati.
A po Kennethu krvi nije bilo.
Po šakama nije imao barutnih čestica.
Tvrdnja da je počinitelj Kenny…
Nema nikakvih dokaza koji bi tomu išli u prilog.
KAZNENI I PROMETNI ZAKONIK DRŽAVE MISSOURI
Ja neću čitati Bettynu knjigu.
Ono malo slobodnog vremena
nemam namjeru tratiti na čitanje onoga što Betty kaže.
Želi li privući pozornost?
Želi li izmamiti suosjećanje sa svojom sestrom?
Ne znam.
Ali njezina sestra ostaje gdje jest.
Deset je puta mužu pucala u glavu kao što se to radi u pogubljenjima.
Nikad neće izaći iz zatvora.
PEČAT DRŽAVE MISSOURI
Ta se žena nasumce nabacuje optužbama,
nagađanjima,
a nema ama baš nikakvih dokaza kojima bi to potkrijepila.
To ne potvrđuje čak ni ona žena koja je u zatvoru.
Po tome se najbolje vidi
koliko su te izjave vjerodostojne.
Suosjećam s obitelji Isaac.
Siguran sam da ih Bettyne tvrdnje duboko uznemiravaju.
Nisu to zaslužili.
Da im otvaraju stare rane.
Dobro došli.
U ovoj epizodi imamo jednu od najzanimljivijih gošća
u 16 mjeseci koliko emisija traje.
Betty Frizzell. Želim da ljudi pročitaju knjigu pa im neću sad odavati detalje.
Ali vi u principu iznosite poprilično uvjerljive dokaze
da Chrisa nije ubila njegova žena Vicky, nego Kenny.
Radila sam u malim gradovima i u malim okruzima.
Ali takvu neprofesionalnost nikad nisam vidjela.
Komedija zabuna.
Samo zato što su imali priznanje da je ona tobože ubila svog muža…
Čista laž.
U životu nisam čuo da netko tako masno laže.
Je li knjiga išta pokrenula?
Izašla je prije mjesec dana, je li tako?
Nije, a kao što znate…
Neka odustane.
Mora razmisliti o tome kakve to posljedice ima za našu obitelj.
NA MENE I MOJU OBITELJ RAČUNAJTE
Otvara stare rane.
Kriva je Vicky.
Nimalo ne sumnjam da je to učinila ona.
Napisala je izjavu i to priznala.
Betty nije živjela u ovom kraju.
Osim toga, nije bila ni toliko bliska s Vicky
da bi mogla sve ono napisati u knjizi.
Ne znam otkud joj sve to.
Ali nisam mogla spasiti Vicky.
Mislim da je Betty luda.
Mislim da hoće biti u centru pažnje.
Ne znam kako ikomu može pasti na pamet
da krivnju za ubojstvo svali na nekog drugog.
Gadi mi se to.
KENNY SMITH UPORNO PORIČE BILO KAKVO SUDJELOVANJE U UBOJSTVU
KAZNENE PRIJAVE PROTIV NJEGA NIJE BILO, A VICTORIA GA NI ZA ŠTO NIJE OKRIVILA
Ne mora biti da Betty laže.
Međutim, ponekad ne možeš objektivno procjenjivati,
bez obzira na iskustvo u policijskom radu i na to tko si,
ako je posrijedi zločin koji je počinio tvoj brat ili sestra.
Sasvim mi je razumljivo zašto Betty iznosi te tvrdnje.
Pokušava izazvati sumnju,
sestru izvući iz zatvora.
Nije neuobičajeno da članovi obitelji…
Da ne povjeruju u rezultate policijske istrage.
Tako je to i u ovom slučaju.
Na kraju krajeva,
nije važno što mislim ja ili što misli Betty.
Dok se ne otkriju novi dokazi
ili dok se ne pojavi nečija tvrdnja ili nova izjava,
ništa se u ovoj istrazi neće promijeniti.
KENNY SMITH TRENUTAČNO ŽIVI U EUROPI
NISMO MOGLI STUPITI U KONTAKT S NJIME I ZATRAŽITI NJEGOV KOMENTAR
Sina sam posljednji put vidjela u sudnici.
Otad se nismo vidjeli ni razgovarali.
Ne prođe ni dan da me to ne zaboli.
Svaki dan mislim na njega.
PET MJESECI POSLIJE PRVOG RAZGOVORA,
VICTORIA SMITH PRISTALA JE ODGOVORITI NA DALJNJA PITANJA
Možete?
Nema problema.
ZBOG VICTORIJINIH OGRANIČENIH INTELEKTUALNIH SPOSOBNOSTI,
BETTY JE ZATRAŽILA DA PRISUSTVUJE DIJELU RAZGOVORA
Moja sestra Betty bila je uz mene kad nitko drugi nije.
Velika mi je potpora.
Razgovor sa sestrom me oraspoloži.
Ne osjećam se tako usamljeno.
Pročitala sam knjigu.
Da, svjesna sam o čemu govori.
Je li to istina ili nije, to vam ne mogu reći.
Razlog je jednostavan, sudska procedura.
Možda jednom opet budem morala na sud,
a to bi onda moglo naškoditi
dojmu koji bi sudac stekao.
Više od toga stvarno ne mogu reći.
U prvom razgovoru rekli ste da ste vi krivi.
Želite li ponovno reći tko je tog jutra stisnuo okidač?
Ne mogu vam reći što se točno dogodilo
zbog lijekova.
Bila sam…
Tog sam dana bila ošamućena.
To je sve što o tome imam reći.
Je li Kenny pucao u Chrisa?
Ne znam. Ne bih znala reći.
Jeste li vi ili itko drugi s njim razgovarali o tome?
I on i ja smo bili ondje.
A svatko ima neko svoje mišljenje.
Ja sam bila omamljena i…
I ja i moj sin znamo kako…
Pištolj je pripadao mojoj majci.
Oboje znamo njime rukovati.
Nije moja sestra jedina koja misli da je moj sin kriv.
Ne mogu to poreći, ali ne mogu vam reći ni da je kriv.
Mislite li da je Kennyja to pogodilo ako tvrdi da je nedužan?
Mislim da ga to ne bi pogodilo.
Zna da je njegova teta detektivka.
A kad imaš člana obitelji koji je u policiji,
znaš da će sve odvagnuti i da će sve pročačkati.
Pretpostavljam da on misli da je stvar u detektivskom nagonu njegove tete.
Da sve provjeri.
Prijevod titlova: Sandra Mlađenović